Ținutul Secuiesc
Primele discuții pe tema înființării unei instituții muzeale în Târgu Mureș au fost purtate în 1874 la o ședință a Asociației Secuiești de Cultură, dar ideea s-a concretizat abia în 1885, când s-au purtat discuții despre întemeierea "Muzeului al Industriei și Meșteșugurilor din Ținutul Secuiesc", ce urma a fi construit pe un teren dat de către edilii orașului din terenurile de exercițiu ale pompierilor. Proiectul construcției a aparținut arhitectului profesor universitar István Kiss, iar lucrările au demarat în 1890, avându-i ca antreprenori pe József Sófalvi și Pál Soós, construcția fiind finalizată în 1894. În prezent în clădirea fostului Muzeu al Industriei și Meșteșugurilor din Ținutul Secuiesc funcționează Muzeul Științele Naturii.